הבחירות לרשויות המקומיות בישראל (2018)
עיריות ומועצות מקומיות > ירושלים

| מועמד | מועמד | מפלגה | סיבוב ראשון> קולות | סיבוב ראשון> % | סיבוב שני> קולות | סיבוב שני> % |
| --- | --- | --- | --- | --- | --- | --- |
|  | משה ליאון | ש"ס, דגל התורה, ישראל ביתנו | 81,426 | 32.76 | 112,744 | 50.85 |
|  | עופר ברקוביץ | התעוררות בירושלים | 73,079 | 29.40 | 108,979 | 49.15 |
|  | זאב אלקין | הליכוד | 49,681 | 19.99 |  |  |
|  | יוסי דייטש | אגודת ישראל | 42,289 | 17.01 |  |  |
|  | אבי סלמן |  | 2,110 | 0.85 |  |  |
| סך הכל | סך הכל | סך הכל | 248,585 | 100.00 | 221,723 | 100.00 |

| קולות כשרים | קולות כשרים | קולות כשרים | 248,585 | 97.74 | 221,723 | 99.25 |
| קולות פסולים/פתק לבן | קולות פסולים/פתק לבן | קולות פסולים/פתק לבן | 5,741 | 2.26 | 1,676 | 0.75 |
| סך כל הקולות | סך כל הקולות | סך כל הקולות | 254,326 | 100.00 | 223,399 | 100.00 |
| מצביעים רשומים/שיעור ההצבעה | מצביעים רשומים/שיעור ההצבעה | מצביעים רשומים/שיעור ההצבעה | 638,065 | 39.86 | 638,065 | 35.01 |
מקור: משרד הפנים
ראש העירייה המכהן, ניר ברקת, הודיע כי לא יתמודד לכהונה נוספת מאחר שבכוונתו להתמודד לרשימת מפלגת הליכוד לקראת הבחירות לכנסת העשרים ואחת.
על ראשות העירייה התמודדו:
משה ליאון, חבר מועצת העיר שהתמודד בבחירות 2013 מטעם הליכוד ביתנו מול ניר ברקת.
עופר ברקוביץ', חבר מועצת העיר ויו"ר "התעוררות בירושלים".
זאב אלקין, השר לאיכות הסביבה (עבר מכפר אלדד לירושלים כדי להתמודד).
יוסי דייטש, סגן ראש העיר, שהתמודד מטעם אגודת ישראל.
אבי סלמן, אחד מיועציו של ניר ברקת לשעבר.
בתום הסיבוב הראשון אף מתמודד לא חצה את רף ה-40% ולכן נערך סיבוב שני ב-13 בנובמבר, בו התמודדו משה ליאון שקיבל בסיבוב הראשון 33 אחוז מהקולות, ועופר ברקוביץ' שקיבל 29 אחוז מהקולות. בסיבוב השני זכה משה ליאון ל-50.85% (הפרש של מספר אלפי קולות), ונבחר לראשות עיריית ירושלים.
מועמדים שפרשו:
רחל עזריה, חברת הכנסת אשר כיהנה בעבר כסגנית ראש העיר. פרשה מהתמודדות בימים האחרונים להגשת מועמדות, והודיעה על תמיכתה באלקין כדי למנוע ניצחון של מועמד חרדי.
עזיז אבו סארה, תושב מזרח ירושלים שביקש להתמודד ותכנן לעתור לבג"ץ לשם כך מאחר שאינו אזרח ישראלי. פרש מההתמודדות לאחר שהתבשר כי מעמד התושב שלו עשוי להישלל, ועקב לחצים מצד החברה הפלסטינית.
היועץ המשפטי של עיריית ירושלים לשעבר, יוסי חביליו. הודיע כי יתמוך בברקוביץ'.
חבר הכנסת נחמן שי.
חיים אפשטיין, סגן ראש העירייה ונציג מפלגת בני תורה המייצגת את הפלג הירושלמי. התמודד בבחירות 2013 וזכה ל-4% מהקולות. ב-23 באוקטובר הודיעה סיעת בני תורה כי תתמוך באלקין.
על מקום במועצת העיר, בה 31 מושבים (מספר המנדטים המקסימלי) התמודדו 19 רשימות:
| שם הרשימה | ראש הרשימה | אות | מספר המנדטים | מידע נוסף |
| --- | --- | --- | --- | --- |
| "ירושלים שלנו" | משה ליאון | יד | לא עברה את אחוז החסימה | מנכ"ל משרד רה"מ לשעבר. התמודד גם לראשות העירייה וזכה. יצר תקדים בעיר, בו ראש העירייה לא נבחר כחבר מועצה ונוסף כחבר ה-32. |
| "אגודת ישראל" | יוסי דייטש | ג | 3 |  |
| "דגל התורה" | אליעזר ראוכברגר | דת | 6 |  |
| "ירושלים ביתנו" | איליה ליפצקר | ל | לא עברה את אחוז החסימה | סיעת בת של ישראל ביתנו |
| "ירושלים תצליח – ירושלמים" | זאב אלקין | א | 2 | שר לאיכות הסביבה ירושלים ומורשת ומועמד לראשות העיר. לאחר שהפסיד במירוץ לראשות העיר, בחר לוותר על כהונה כחבר מועצה. |
| "התעוררות בירושלים" | עופר ברקוביץ | הת | 7 | מועמד לראשות העיר. |
| "הבית היהודי" | חגית משה | טב | 2 |  רצה במשותף עם מפלגת האיחוד הלאומי |
| "הליכוד" | אלישע פלג | מחל | 1 |  |
| "מצילים את ירושלים" | יוסי חביליו | כן | 1 | לשעבר היועץ המשפטי של עיריית ירושלים |
| "מרצ" | לורה ורטון | מרצ | 1 |  |
| "ש"ס" | צביקה כהן | שס | 5 |  |
| "מעורב ירושלמי" | אביתר אלבאז | נץ | לא עברה את אחוז החסימה | יושב ראש ארגון אלו"ן. |
| "מאוחדים" | אריה קינג | ק | 2 | איחוד בין "ירושלים מאוחדת" בראשות אריה קינג, המשנה לראש העיר, דב קלמנוביץ', שעמד בראש רשימת הבית היהודי בבחירות 2013, והרב יהונתן יוסף נציג מפלגת יחד. |
| "בני תורה" | חיים אפשטין | עץ | 1 |  |
| "ירושלים עירי" | רמדאן (רמצ'אן) דַּבָּש | י | לא עברה את אחוז החסימה | מוכתר צור באהר ויו"ר המנהל הקהילתי, רץ בראש מפלגה ערבית שתדאג לשפר את השירותים במזרח ירושלים. |
| "צעירי ירושלים" | יקיר ג'רסי | צי | לא עברה את אחוז החסימה |  |
| "פסגת זאב על המפה" | יעל ענתבי | פז | לא עברה את אחוז החסימה | מתמודדת בשם שכונת פסגת זאב, הייתה חברה במועצת העיר מאז 2008 |
| "בדרך לפסגה" | נחמיה אסף | נ | לא עברה את אחוז החסימה | רשימה חדשה המבקשת לייצג את פסגת זאב. |
| "למען השכונות" | אבי שלום | זך | לא עברה את אחוז החסימה | בעבר יו"ר המינהל הקהילתי בפסגת זאב. |